TARYBOS SPRENDIMAS
2009 m. balandžio 27 d.
nustatantis poziciją, kurios Bendrijos vardu turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo
(2009/353/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 181 straipsnį kartu su 300 straipsnio 2 dalies antra pastraipa,
atsižvelgdama į Komisijos pasiūlymą,
kadangi:
(1)
1999 m. Pagalbos maistu konvencija (toliau - konvencija) buvo Europos bendrijos vardu sudaryta Tarybos sprendimu 2000/421/EB (1), o Pagalbos maistu komiteto 2003 m. birželio mėn., 2005 m. birželio mėn., 2007 m. birželio mėn. ir 2008 m. birželio mėn. priimtais sprendimais jos galiojimas buvo pratęstas iki 2009 m. birželio 30 d.
(2)
Tolesnis konvencijos galiojimo pratęsimas vienerių metų laikotarpiui atitinka Bendrijos ir jos valstybių narių interesus. Remiantis konvencijos XXV straipsnio b punktu, jos galiojimas gali būti pratęstas tik tuo atveju, jei tokį patį laikotarpį lieka galioti 1995 m. Prekybos javais konvencija (2). 1995 m. Prekybos javais konvencija galioja iki 2009 m. birželio 30 d. ir dėl jos galiojimo pratęsimo bus sprendžiama Tarptautinės javų tarybos posėdyje 2009 m. birželio mėnesį. Todėl Pagalbos maistu komitete Bendrijai atstovaujanti Komisija turėtų būti įgaliota balsuoti už konvencijos galiojimo pratęsimą,
NUSPRENDĖ:
Vienintelis straipsnis
Pagalbos maistu komitete Bendrija laikosi pozicijos balsuoti už 1999 m. Pagalbos maistu konvencijos galiojimo pratęsimą vienerių metų laikotarpiui, jei tokį patį laikotarpį, t. y. iki 2010 m. birželio 30 d., lieka galioti 1995 m. Prekybos javais konvencija.
Komisija įgaliojama pareikšti šią poziciją Pagalbos maistu komitete.
Priimta Liuksemburge, 2009 m. balandžio 27 d.